เตรียมตัวเที่ยวทะเลบางแสน 1 มิ.ย.63 เร่งปรับปรุงชายหาดเตรียมต้อนรับ 
เทศบาลเมืองแสนสุข เร่งเคลียร์พื้นที่ปรับสภาพชายหาดบางแสน พร้อมปรับหน้าดิน เพิ่มทรายในหาด ลงต้นมะพร้าวเพิ่มเป็นแนวยาว เตรียมพร้อมที่จะเปิดให้คนมาเที่ยวทะเลปกติได้ในวันที่ 1 มิ.ย.63เมี่อเวลา 13.30 น. วันที่ 27 พ.ค.63 เจ้าหน้าที่เทศบาลเมืองแสนสุข กำลังเข้าพื้นที่เร่งใช้รถแบ็กโฮและรถปรับหน้าดินบริเวณริมชายหาดบางแสน อ.เมือง จ.ชลบุรี โดยมีเจ้าหน้าที่กว่า 50 นาย ลงพื้นที่ปรับภูมิทัศน์ชายหาดบางแสนทั้งหมด รวมทั้งเพิ่มต้นมะพร้าวและหาดทรายให้มากขึ้น โดยจะมีการจัดระเบียบให้สวยงามกว่าเดิม ซึ่งจะมีกำหนดเปิดในวันที่ 1 มิถุนายน 63 จึงขอความร่วมมือประชาชนในช่วงนี้อย่าเข้าไปบริเวณที่เจ้าหน้าที่ได้ห้ามโดยเด็ดขาดสอบถาม น.ส.ภคมล แสงแก้ววัฒณกร อายุ 30 ปี นักท่องเที่ยวที่ผ่านมา เผยว่า รู้สึกดีใจที่ชายหาดบางแสนจะเปิดปกติหลังปลดล็อก แต่ก็ยังอยากให้นักท่องเที่ยวที่มาเที่ยวยังคงรักษากฎสวมหน้ากากทุกครั้ง และอย่ามานั่งกินและทิ้งขยะเรี่ยราดจนเกิดการสกปรก ซึ่งจะทำให้บรรยากาศที่ดีหายไปจนเป็นที่ไม่น่าเที่ยว จึงอยากฝากให้คนที่มาเที่ยวช่วยกันดูแลชายหาดบางแสนให้น่าอยู่ เราจะได้มีแหล่งท่องเที่ยวที่สวยงามแบบนี้ตลอดไป.
เทศบาลเมืองแสนสุข เร่งเคลียร์พื้นที่ปรับสภาพชายหาดบางแสน พร้อมปรับหน้าดิน เพิ่มทรายในหาด ลงต้นมะพร้าวเพิ่มเป็นแนวยาว เตรียมพร้อมที่จะเปิดให้คนมาเที่ยวทะเลปกติได้ในวันที่ 1 มิ.ย.63 
หาดบางแสน,ชายทะเล,เที่ยวทะเล,เทศบาลเมืองแสนสุข,ชลบุรี,คลายล็อกเที่ยวทะเล,ทะเลบางแสน,ข่าวทั่วไป